ΓΡΑΠΤΗ ΕΡΩΤΗΣΗ E-1621/01

υποβολή: Salvador Garriga Polledo (PPE-DE) προς την Επιτροπή

(12 Ιουνίου 2001)

Θέμα: Λαχείο για να διασωθεί η ευρωπαϊκή καλλιτεχνική κληρονομιά

Η πρόσφατη πρόταση του Διευθυντή του Μουσείου του Λούβρου, τη στιγμή της συνταξιοδότησής του, σχετικά με τη δημιουργία λαχείου προς διάσωση της εθνικής καλλιτεχνικής κληρονομιάς της Γαλλίας συνάδει με την παλαιά ευρωπαϊκή φιλοδοξία να προστατεύσει την καλλιτεχνική κληρονομιά της με συνεισφορές που θα προέρχονται από αυτήν τη μορφή τυχερού παιχνιδιού.

Το βρετανικό πρότυπο της επιβολής ενός φόρου στα λαχεία, για τη χρηματοδότηση πολιτιστικών ενεργειών,πήρξε η πηγή έμπνευσης αυτού του μέτρου που θα συμβάλει στην προστασία της ευρωπαϊκής καλλιτεχνικής κληρονομιάς μας με τις συνεισφορές των παικτών οι οποίοι, θα εύρισκαν σε αυτό μια ηθική δικαιολογία για τη συνήθειά τους να συμμετέχουν σε τυχερά παιχνίδια.

Πιστεύει η Επιτροπή ότι θα μπορούσε να θέσειπόψη των ειδικών επί του θέματος το ενδεχόμενο της δημιουργίας ευρωπαϊκού λαχείου τα κέρδη του οποίου θα διατίθενται για την προστασία της ευρωπαϊκής πολιτιστικής κληρονομιάς από την απληστία των πλουσιοτέρων χωρών, την εγκατάλειψη ή οποιαδήποτε άλλη αιτία θα μπορούσε να βλάψει αυτό που αποτελεί το καμάρι τόσων ευρωπαίων οι οποίοι ταυτίζονται με τον πολιτισμό που δημιουργήθηκε και ρίζωσε σε όλη τη διάρκεια της ιστορίας της Ευρώπης·

Απάντηση της κ. Reding εξ ονόματος της Επιτροπής

(13 Σεπτεμβρίου 2001)

Η νομική βάση της δράσης της Κοινότητας στον πολιτιστικό τομέα είναι το άρθρο 151 (πρώην άρθρο 128) της συνθήκης ΕΚ.

Το εν λόγω άρθρο προβλέπει κοινοτική αρμοδιότητα για:

- την ενθάρρυνση της συνεργασίας μεταξύ κρατών μελών στον πολιτιστικό τομέα

- τηνποστήριξη και τη συμπλήρωση (μέσω οικονομικής ενίσχυσης και εφόσον είναι αναγκαίο) της δράσης των κρατών μελών στους εξής τομείς:

- Βελτίωση της γνώσης και της διάδοσης του πολιτισμού και της ιστορίας των ευρωπαϊκών λαών·

- Διατήρηση και προστασία της πολιτιστικής κληρονομιάς ευρωπαϊκής σημασίας·

- Μη εμπορικές πολιτιστικές αλλαγές·

- Καλλιτεχνική και λογοτεχνική δημιουργία, συμπεριλαμβανομένου του οπτικοακουστικού τομέα.

Το ενιαίο κοινοτικό μέσο στον πολιτιστικό τομέα είναι το πρόγραμμα Πολιτισμός 2000, που χρηματοδοτείται από τον κοινοτικό προϋπολογισμό και η Κοινότητα δεν είναι αρμόδια για να πραγματοποιεί παρεμβάσεις με σκοπό τη διατήρηση της καλλιτεχνικής κληρονομιάς των κρατών μελών εκτός του πλαισίου τωνφιστάμενων προγραμμάτων και πρωτοβουλιών.

Εξάλλου, όσον αφορά τη δυνατότητα δημιουργίας νέων μορφών χρηματοδότησης για τις πρωτοβουλίες ή τα προγράμματα, πρέπει να σημειωθεί ότι η χρηματοδότηση του προϋπολογισμού της Κοινότητας βασίζεται σε σύστημα ίδιων πόρων (άρθρο 269 (πρώην άρθρο 201) της συνθήκες ΕΚ), του οποίου οι διατάξεις θεσπίστηκαν ομόφωνα από το Συμβούλιο, ύστερα από πρόταση της Επιτροπής και μετά από διαβουλεύσεις από το Ευρωπαϊκό Κοινοβούλιο. Αυτές οι διατάξεις πρέπει να εγκριθούν από τα κράτη μέλη σύμφωνα με τους αντίστοιχους συνταγματικούς τους κανόνες. Κατ' εφαρμογή της αρχής της καθολικότητας, αυτοί οι πόροι δεν είναι δυνατόν να χρησιμοποιηθούν για ειδικές δαπάνες, αλλά πρέπει να χρησιμοποιηθούν συνολικά για τη χρηματοδότηση του συνόλου των δημοσιονομικών επιβαρύνσεων της Κοινότητας.